സോഫ്റ്റ് ബോള് ചാമ്ബ്യന്ഷിപ്പ് കാര്ത്തികും ജനീറ്റയും നയിക്കും മട്ടന്നൂര്: ഇരുപത്തിയാറാമത് സംസ്ഥാന സബ് ജൂണിയര് സോഫ്റ്റ് ബോള് ചാമ്ബ്യന്ഷിപ്പ് 28, 29, 30 തീയതികളില് മട്ടന്നൂര് ഹയര് സെക്കന്ഡറി സ്കൂള് മൈതാനത്ത് നടക്കും. ചാമ്ബ്യന്ഷിപ്പില് പങ്കെടുക്കുന്ന കണ്ണൂര് ജില്ലാ ടീമിനെ പ്രഖ്യാപിച്ചു. ആണ്കുട്ടികളുടെ ടീമിനെ കാര്ത്തിക് എസ്. നമ്ബ്യാരും പെണ്കുട്ടികളുടെ ടീമിലെ ജനിറ്റ ജോസഫും നയിക്കും. എല്ലാ ജില്ലകളിലെയും ടീമുകള് പങ്കെടുക്കും. 28 ന് രാവിലെ ഏഴിന് സോഫ്റ്റ്ബോള് അസോസിയേഷന് ജില്ലാ പ്രസിഡന്റ് കെ. ഭാസ്കരന് പതാക ഉയര്ത്തും. ഉച്ചയ്ക്ക് മൂന്നിന് ജില്ലാ പഞ്ചായത്ത് പ്രസിഡന്റ് പി.പി. ദിവ്യ ചാമ്ബ്യന്ഷിപ്പ് ഉദ്ഘാടനം ചെയ്യും. സമാപന സമ്മേളനം 30 ന് നഗരസഭാ ചെയര്പേഴ്സണ് അനിതാ വേണു ഉദ്ഘാടനം ചെയ്യും.